מפלגת נעם

נֹעם (ברשם המפלגות: לזוז) היא מפלגת ימין פונדמנטליסטי בראשות אבי מעוז, ובהנהגתו הרוחנית של הרב צבי ישראל טאו. המפלגה דוגלת בקידום ערכי היהדות האורתודוקסית במרחב הציבורי, הטרונורמטיביות והתנגדות לפרוגרסיביזם ולזכויות להט"ב. המפלגה נכנסה לכנסת החל מהכנסת העשרים וארבע. מפלגת נעם נולדה מתוך תנועת "חזון – מציבים סדר יום יהודי במדינה", מיזם של תלמידי הרב טאו, בראשות הרב דרור אריה. "חזון" יצאה בקמפיין ארצי בשם "אמא ואבא = משפחה – האומץ להיות נורמלי" אשר נתקל בהתנגדות ונגנז. זמן קצר לאחר מכן יזמו ראשי תנועת "חזון", ובראשם הרב אריה ונתנאל סימן טוב, את הקמת מפלגת "נעם" אשר תוארה כ"זרוע הפוליטית של חזון". מפלגה נעם עצמה הוקמה ביולי 2019 לקראת הבחירות לכנסת העשרים ושתיים, על ידי אבי מעוז, מנכ"ל משרדי הפנים והשיכון לשעבר (1999–2004), הרב דרור אריה – ר"מ בישיבת אפיקי דעת שבשדרות, הרב איתי הלוי – רב היישוב מגרון, יגאל כנען ואריאל שחר (איש היי-טק). הם קיבלו את ברכתו של הרב טאו וגייסו כמיליון וחצי שקלים במימון המונים. לצורך ההתמודדות בבחירות רכשו אנשי המפלגה את מפלגת 'לזוז', שהייתה באותה עת מפלגת מדף. לטענת המייסדים מה שהניע אותם סופית להקים את מפלגת "נעם" הייתה ההחלטה של עיריית ירושלים להוריד את השלטים של תנועת "חזון" שבהם נכתב "אבא ואמא = משפחה", ולתלות את דגלי הגאווה בעיר. בראשית דרכה ניהלה המפלגה משא ומתן על איחוד כבלוק טכני עם מפלגת עוצמה יהודית בראשות איתמר בן גביר. אך האיחוד לא יצא אל הפועל, בין היתר בשל התנגדות נעם לרצונה של עוצמה יהודית לשלב נשים ומועמדים חילונים ברשימה המשותפת. לאחר שחברות הפרסום י. מור וכנען מדיה, סירבו לפרסם את קמפיין המפלגה ("גאווה וקניית ילדים או שהבן שלי יתחתן עם אישה – ישראל בוחרת להיות נורמלית"), עתרה המפלגה לוועדת הבחירות. ממלא מקום יו"ר ועדת הבחירות השופט ניל הנדל קיבל את עתירת המפלגה ואף הורה לחברות הפרסום לשלם לה 4,000 ש"ח הוצאות משפט. ב־15 בספטמבר 2019 הודיעה המפלגה על החלטתה לפרוש מהתמודדות לבחירות לכנסת ה-22 וכי בכוונת אנשי המפלגה להמשיך לפעול ציבורית למען מטרותיהם. למחרת, יום לפני הבחירות, התפטרו מועמדי הרשימה. גם לקראת הבחירות לכנסת ה-23 הודיעה המפלגה שלא תתמודד, בשל הצורך לבנות קודם את בסיס התמיכה בה. בינואר 2020 הכריזה המפלגה על פתיחת מפקד לקראת הבחירות לכנסת ה-24. במקביל, מונה אבי מעוז ליו"ר המפלגה. ב-31 בינואר 2021 הודיעה המפלגה על ריצה משותפת עם מפלגת עוצמה יהודית. ב-3 בפברואר 2021 חתמו שתי המפלגות על הסכם ריצה משותפת בבלוק טכני עם מפלגת האיחוד הלאומי, ולמעוז הוקצה המקום השישי ברשימה המשותפת. שני נציגים נוספים של נעם שובצו בהמשך הרשימה. הרשימה קיבלה בבחירות 6 מנדטים, מעוז נכנס לכנסת וכיהן כחבר באופוזיציה לממשלת בנט-לפיד יחד עם שאר סיעתו. בתקופה זו תמכה מפלגת נעם ביוזמת "פתאום קם העם" להפלת ממשלת בנט־לפיד שיזמה פעולות מחאה והפעילה לחץ על חברי מפלגת ימינה לפרוש מהקואליציה. לקראת הבחירות לכנסת העשרים וחמש, שהוקדמו ל-1 בנובמבר 2022, התפצל מעוז ב-15 באוגוסט לסיעת יחיד, וב-28 באוגוסט הודיעה המפלגה כי תרוץ באופן עצמאי. ב-14 בספטמבר נפגש נתניהו עם הרב טאו בביתו במעלה זיתים במזרח ירושלים בניסיון לשכנעו לחבור לרשימת הציונות הדתית–עוצמה יהודית שבה ישובץ מעוז במקום ה־11. על אף שמעוז הכחיש כי קיבל בפגישה הבטחות מנתניהו הודיעה המפלגה באותו יום כי היא תתמודד בבחירות לכנסת ה-25 ברשימת ציונות הדתית שבה שובץ מעוז במקום ה-11 כנציג יחיד מטעם מפלגתו. על אף שתוכן הפגישה של נתניהו והרב טאו לא נחשף, נשא נתניהו, זמן קצר לאחר פגישתו, נאום במזכירות המפלגה והתייחס לנושאים של זהות יהודית במדינת ישראל, העומדים בליבת המצע של מפלגת נעם. בבחירות לכנסת העשרים וחמש זכתה הרשימה ב-14 מנדטים, מעוז נבחר לכנסת ובסמוך לכניסתו לתפקיד התפלג לסיעת יחיד וניהל משא ומתן עצמאי להקמת קואליציה בראשות בנימין נתניהו. ב-28 בדצמבר נחתם הסכם קואליציוני בין סיעת נעם וסיעת הליכוד שבו הובטחו למעוז תפקיד סגן שר במשרד רה"מ, הקמת "הרשות לזהות לאומית יהודית" והעברת האחריות עליה למעוז וכן את האחריות על היחידה לתוכניות חיצוניות שתעבור ממשרד החינוך למשרד ראש הממשלה על תקציביה ותקני כוח האדם שלה. למחרת, ב-29 בדצמבר, הושבעה הממשלה. עוד סוכם במסגרת ההסכם הקואליציוני כי חוק איסור הפליה במוצרים, בשירותים ובכניסה למקומות בידור ולמקומות ציבוריים (האוסר על אפליה באספקת מוצר או במתן שירות בשל גזע, דת, לאום, ארץ מוצא, מין, נטייה מינית, גיל, השקפה, השתייכות מפלגתית, מעמד אישי או סטטוס זוגי) יתוקן באופן שיחריג מתחולתו בתי עסק שמעוניינים להימנע מאספקת שירות או מוצר "בשל אמונה דתית" וכן את קיומם של אירועים ומסגרות לימוד בהפרדה מגדרית. ההסכם הקואליציוני עורר הביקורת ברחבי הארץ ופוליטיקאים מהאופוזיציה כמו גם ראשי רשויות גדולות יצאו נגדו. בין השאר צייץ בני גנץ בטוויטר ש"זו לא זהות יהודית – זו זהות גזענית", מירב מיכאלי צייצה על תחילתו של "עידן החושך" ומפלגת יש עתיד מסרה שמנגנון הגיור של ארגון נתיב, שפעל למען חיילי צה"ל הופקר בידי גורם קיצוני וגזען. מנגד פרסם "פורום הארגונים למען המשפחה" (קואליציית ארגונים המקדמים ערכים שמרניים) הודעת תמיכה במפלגה ובתוכניותיו של מעוז. ב-27 בפברואר 2023 הודיע מעוז על התפטרותו מתפקיד סגן שר במשרד ראש הממשלה בטענה להפרת ההבטחות שניתנו לו. ב-5 ביוני 2023 מונה מעוז מחדש לתפקיד סגן שר. לקראת הבחירות המקומיות ב-2023 (שנדחו בהמשך ל-2024) הגישה המפלגה שתי רשימות: רשימת "ירושלים בנעם" בראשות אלדד רבינוביץ ורשימת "רוח המקום" בקריית ארבע. המפלגה קוראת לחיזוק הקשר של עם ישראל ומדינת ישראל למסורת היהודית ולתורה. קמפיין המפלגה ממוקד בטענה שהמרחב הציבורי, כולל משרד החינוך וצה"ל, עובר השתלטות של ארגוני הקרן החדשה לישראל וארגונים תומכי להט"ב והתנועה הרפורמית וברצונה של המפלגה להיאבק בכך. כותרת דף העקרונות של המפלגה הוא: "רק הזהות היהודית תחזק את ישראל", או "מחזירים את הנשמה למדינה". המפלגה תומכת בחיזוק השבת במרחב הציבורי, בחיזוק מעמדה של הרבנות הראשית, וכן מניעת השפעה של ארגונים פמיניסטיים וארגונים פרו-להט"בים על צה"ל. אחת המטרות העיקריות של המפלגה היא לקדם מדיניות נגד זכויות להט"ב, ונגד מה שתומכיה מכנים "הרס המשפחה". בסרטונים שפרסמה המפלגה היא יוצאת בין היתר נגד הקהילה הגאה ונגד הקרן החדשה לישראל והארגונים בהם היא תומכת. אבי מעוז, יו"ר המפלגה ונציגה בכנסת הצהיר כי הוא מעוניין לקדם את הפיכתה של הרבנות הראשית לאחת מרשויות השלטון וכי היא תהיה מקבילה לרשות השופטת. אבי מעוז, כנציג המפלגה היחיד בכנסת ה-25 תמך במינויו של אמיר אוחנה אשר הוא הומוסקסואל ליו"ר הכנסת. לאחר השבעתו של אוחנה, אשר כללה התייחסות לזהותו המינית ולכך שהוא יפעל למען שמירה על זכויות קהילת הלהט"ב, פורסם כי פעילי המפלגה הביעו את מחאתם על תמיכתה של המפלגה במינוי. אלקנה באב"ד, מנכ"ל המפלגה, השיב לפעילים כי "טעינו כאשר לא צפינו שהמינוי יהיה כרוך בטקס רווי תעמולה להט"בית כל כך, מכאיבה ופוגענית כל כך, כמו זאת שהתקיימה ביום חמישי, ואנחנו רואים זאת בחומרה רבה". התנועה מפנה, באופן תדיר, את חיציה כלפי מוסדות וארגונים שלטענתה נטייתם היא שמאלנית ומודרנית והם פועלים להחדיר אג'נדה זו במוסדות המדינה. בין השאר תוקפת התנועה את הקרן החדשה לישראל, קרן וקסנר (ששמות בוגריה נכללים ברשימות השחורות של התנועה), היחידה לתיאום המאבק בגזענות של משרד המשפטים, ארגון מעוז, קרן מנדל, מכון שלום הרטמן, יוזמות אברהם ועמותת קו משווה. התנועה מאשימה ארגונים אלו בניסיון להפוך את מדינת ישראל מ"מדינה יהודית" ל"מדינת כל אזרחיה". מפלגת נעם מתנגדת למתווה הכותל ולפעילות פלורליסטית בכותל המערבי הכוללת את תפילות נשות הכותל והתפילות המעורבות בכותל הדרומי ודורשת שרק הרבנות הראשית תקבע מהו חילול המקומות הקדושים. המפלגה פרסמה סרטון שבו אמא, אב ובנם הולכים להצביע ביום הבחירות בספטמבר, והמשפחה נתקלת בדימויים של הלהט"ב וארגוני הרפורמים. ברגע שהם מגיעים לקלפי, האם כותבת על פתק ההצבעה שלה, "שהבן שלי יתחתן עם אישה", בעוד שהאב כותב: "שהנכד שלי יהיה יהודי". הסרטון הוסר על ידי YouTube בשל הפרת תנאי השימוש שלו, בנוסף לסרטון אחד אחר. סרטון אחר של מפלגת נעם השווה בין פעולותיהם של הנאצים ושל מחבלי החמאס לארגוני הרפורמים וארגוני הלהט"ב. ערך מורחב – פרשת הרשימות של מפלגת נעם בשנת 2022 נחשף כי המפלגה ניהלה רשימות של להט"בים בתקשורת ובמערכת החינוך ושל נשים המייעצות ליוהל"ם בנושא שירות נשים בתפקידי לוחמה. הפרסום גרר תגובות בציבור ובמערכת הפוליטית ובראשן ביקורת מצד ראש הממשלה דאז, יאיר לפיד. בעקבות הפרסום פנתה האגודה למען הלהט"ב ליועמ"שית בבקשה לפתוח בחקירה משטרתית כנגד המפלגה בטענה ש"כל אזרח סביר יחוש מאוים כשיגלה כי מפלגה המיוצגת בכנסת מחזיקה רשימה הכוללת את שמו בהקשרים מסוימים". אתר האינטרנט הרשמי של מפלגת נעם מפלגת נעם, ברשת החברתית פייסבוק מפלגת נעם, ברשת החברתית אקס (טוויטר) מפלגת נעם, ברשת החברתית אינסטגרם סיעת מפלגת נעם בכנסת העשרים וחמש, באתר הכנסת לזוז, באתר רשם המפלגות עפרה לקס, אנחנו לא גימיק, באתר ערוץ 7, 25 ביולי 2019 מרדכי (מורדי) מילר, מלחמת נעם, באתר העין השביעית, 2 בספטמבר 2019 דף המסרים של ישיבת הר המור נחשף: מה חושבים בישיבה על סמוטריץ', בנט וגוש הימין?, באתר כיפה בכיר במפלגת נעם נגד כנפיים של קרמבו: "מעצימים את החלשים על חשבון החזקים", באתר "כיפה", 5 במאי 2020 יקי אדמקר‏, חוק נגד מצעדי גאווה ומאבק ברפורמים: המפלגה שהוסתרה ונכנסה לכנסת בחסות נתניהו, באתר וואלה, 24 במרץ 2021 אדיר ינקו, סכנה בדרכי נֹעם, באתר ynet, 29 בנובמבר 2022 מורדי מילר, הקלטות חושפות את תוכניתו של אבי מעוז להפוך את ישראל למדינה דתית, באתר הארץ, 11 בינואר 2023 יהודה שלזינגר ויאיר אלטמן, Hardline right-wing parties join forces ahead of March elections, Israel Hayom, ‏4 בפברואר 2021 Excluded from far-right merger, ultra-conservative Noam party to run independently, The Times of Israel, ‏28 באוגוסט 2022 להט״ביסטאן: כך מתארגנת המהפכה שמנצלת את להט"ביה ואוכלת את בניה, באתר מפלגת נעם - בשביל הזהות היהודית של המדינה, ‏2022-06-06 מה באמת עומד מאחורי הקמפיין של מפלגת נעם נגד להט"ב ומדוע חשוב להבין זאת, באתר העין השביעית אלון, אמיר (2019-08-06). "ניצחון למפלגת נעם: יפורסם הקמפיין נגד להט"בים". Ynet. נבדק ב-2022-10-16. "רשעים, הומואים הביתה": ראש הישיבה במתקפה חריפה נגד קהילת הלהט"ב, באתר www.maariv.co.il קרן חרד"לית גייסה מאות אלפי שקלים לטובת טיפולי המרה, באתר ישראל היום הס, סער (2021-03-24). "מכהנא עד בן גביר: הימין הרדיקלי חזר לכנסת - וגם יו"ר המפלגה נגד הלהט"ב נכנס | זה המצע". Ynet. נבדק ב-2022-10-15. זקן, דני (2019-07-16). "מפלגת ימין חדשה נגד ההכרה במשפחות חד מיניות". Globes. נבדק ב-2022-10-15. Anti-LGBT Noam Party set to run in September election, The Jerusalem Post | JPost.com (באנגלית אמריקאית) Likud inks deal with homophobic Noam party, will control ‘Jewish identity’ body, The Times of Israel, ‏27 בנובמבר 2022 אלעד שמחיוף יאיר שרקי, ‏״אחד ביום״: הרב שהקים את מפלגת נעם, באתר ‏מאקו‏, 11 בדצמבר 2022 יו"ר נעם מדבר לראשונה, באתר מקור ראשון, ‏13 במרץ 2021 יהושע בריינר, הפקיד ש"שוחה בבירוקרטיה" ונאבק בזכויות להט"ב: יו"ר מפלגת נעם בדרך לכנסת, באתר הארץ, 26 במרץ 2021 הסכמות של נתניהו עם אבי מעוז: יבוטלו חלק מחוקי הלהט"ב, באתר כיפה, ‏2022-11-03 T. O. I. staff, Gay Likud MK defends Netanyahu’s push for inclusion of anti-LGBT Noam party in bloc, www.timesofisrael.com (באנגלית אמריקאית) סמג"דים ורבנים: מי עומד מאחורי תנועת חזון?, באתר "כיפה", 12 בפברואר 2019 שוקי שדה, "הפקת אירועים ערכיים": מי עומד מאחורי שלטי הנאצה שעוררו זעם ציבורי?, באתר TheMarker‏, 8 באפריל 2019 בתאל קולמן, ‏השאיפה: ממלכת כהנים נורמאלית, בעיתון מקור ראשון, 28 ביולי 2019 עטרה גרמן, ‏מייסד 'נעם' לסרוגים: "אנחנו במלחמה על מהות הקיום", באתר "סרוגים", 16 ביולי 2019 שירית אביטן כהן, ‏מאחורי הקלעים: מפלגת הרב טאו בשלבי בדיקה והתארגנות, בעיתון מקור ראשון, 9 ביולי 2019 יגיל לוי, הרב טאו אינו שולי, באתר הארץ, 20 בספטמבר 2022 מרדכי מילר, משנתו הרוחנית של רבה של מפלגת נעם, באתר "מכון הרטמן", 23 ביוני 2022 ynet+, באתר ynet דף הקמפיין עמיחי אתאלי, "מפלגת הרב טאו יוצאת לדרך", ידיעות אחרונות, 16 ביולי 2019 (לעותק מקוון ראו: ציוץ של מפלגת נעם ברשת החברתית אקס (טוויטר), 16 ביולי 2019). מפלגת "לזוז" הוקמה לקראת הבחירות לכנסת השמונה עשרה, בידי אמנון ויעלה זאבי מפתח תקווה וקיבלה 623 קולות בלבד. נרכשה על ידי מקימי נעם בתמורה ל-80,000 ש"ח עפרה לקס, "אנחנו לא גימיק", באתר ערוץ 7, 25 באוגוסט 2019 עפרה לקס (25 ביולי 2019), אנחנו לא גימיק, ריאיון, ערוץ 7 מרציאנו סגל (15 באוגוסט 2019), בן גביר: "לא רצנו עם 'נעם' בגלל הסירוב לשלב נשים וחילונים ברשימה". גלי צה"ל זה לא ספין: מפלגת נעם רצה לכנסת, באתר כיפה, ‏2019-08-04 החלטה בתב"כ 6/22 ובתב"כ 7/22 של שופט ביהמ"ש העליון ומ"מ יושב ראש ועדת הבחירות המרכזית ניל הנדל, באתר ועדת הבחירות המרכזית לכנסת ה-22, ‏06-08-2019 עקיבא נוביק, יומיים לבחירות: מפלגת נעם הודיעה על פרישה, באתר חדשות 13, 15 בספטמבר 2019 רשימת נעם, באתר ועדת הבחירות לכנסת ה־22 משה סלע, חדשות כיפה, ‏לא מבזבזת זמן: מפלגת נעם פתחה במפקד לבחירות הבאות, באתר כיפה, 09 בינואר, 2020 21:34 עוצמה יהודית ונעם מתאחדות, באתר ערוץ 7 חזקי ברוך, סמוטריץ' ובן גביר חתמו על הסכם לריצה משותפת, באתר ערוץ 7, 3 בפברואר 2021 עטרה גרמן, ‏בניגוד להכחשות: ח"כ מעוז חשף את הקשר בין מפלגת "נעם" לארגון "פתאום קם העם", בעיתון מקור ראשון, 15 ביוני 2022 "Noam' party refuses 11th place on Religious Zionist ticket". Israel National News. 28 באוגוסט 2022. {{cite news}}: (עזרה) חזקי ברוך, פרסום ראשון: נתניהו הגיע לפגישה בביתו של הרב טאו במעלה הזיתים, באתר ערוץ 7, 14 בספטמבר 2022 ציוץ של מפלגת נעם, בטוויטר, 15 בספטמבר 2022 יקי אדמקר‏, יו"ר מפלגת "נעם" הסכים לרוץ עם הרשימה של הציונות הדתית, באתר וואלה, 14 בספטמבר 2022 גלעד כהן, חיים גולדיטש, עינב חלבי, יהונתן בניה, השמות והרשימות: אלה המועמדים של בחירות 2022, באתר ynet, 16 בספטמבר 2022 נאום נתניהו המזכירות הליכוד, באתר פייסבוק, 15 בספטמבר 2022 נחתם הסכם קואליציוני בין נעם לליכוד, באתר 0404 ההסכם בין הליכוד לנעם, באתר הכנסת, 28 בדצמבר 2022 אנה ברסקי, ‏אחרי עוצמה יהודית: נחתם הסכם בין הליכוד לבין סיעת נעם, באתר מעריב אונליין, 27 בנובמבר 2022 ארי קלמן, נחתם הסכם קואליציוני בין נעם לליכוד, באתר "בחדרי חרדים", 27 בדצמבר 2022 הושבעה ממשלת נתניהו השישית, באתר עכשיו 14 הדר גיל-עד, הסעיף בהסכמים שיאפשר אפליה מעורר סערה: "יסמנו אותנו כאזרחים סוג ב'", באתר ynet, 24 בדצמבר 2022 חגי אייד, "פעם לא נתנו ליהודים לצרוך שירותים רק בשל יהדותם. עכשיו רוצים לעשות את זה ללהט"ב", באתר ynet, 13 בינואר 2023 אטילה שומפלבי, מורן אזולאי, תמר טרבלסי חדד, ישראל מושקוביץ, שרון כידון, ישי שנרב, ההתנגדות להסכם הליכוד-נעם מתרחבת: "יש לחץ בציבור, כל המדינה תצא מהבית", באתר ynet, 4 בדצמבר 2022 אנה ברסקי, נדב אלימלך, יובל בגנו, ‏"עידן החושך, זהות גזענית": במערכת הפוליטית מגיבים להסכם בין הליכוד ונעם, באתר מעריב אונליין, 27 בנובמבר 2022 ראשי רשויות על ההסכם עם נעם: "נעמוד על כך שהסטטוס קוו לא ישתנה", באתר ynet, 2 בדצמבר 2022 ליאור דטל, עיריית ת"א לבתי הספר: לא נשתף פעולה עם תוכניות הומופוביות או גזעניות, באתר TheMarker‏, 1 בדצמבר 2022 ליאור דטל, נתניהו מינה בסתר את אבי מעוז לתפקיד שר במשרד החינוך, באתר TheMarker‏, 1 בדצמבר 2022 פורום הארגונים למען המשפחה: אבי מעוז, אל תיבהל מהביקורת, באתר ערוץ 7, 4 באפריל 2022 ציוץ על התפטרות מעוז, באתר טוויטר, 27 בפברואר 2023 שרון כידון, ישי שנרב, מנכ"ל מפלגת נעם: "מצפים מנתניהו לפתור את הבעיה", באתר ynet, 1 במרץ 2023 רשימות מועמדים לרשויות המקומיות שהוגשו בידי סיעות כנסת., באתר משרד הפנים, קובץ אקסל יקי אדמקר‏, נגד להט"בים ורפורמים: המפלגה החדשה שמאיימת לנגוס בקולות הימין, באתר וואלה, 18 ביולי 2019 רשימת העקרונות של מפלגת נעם, באתר הרשמי Jacob Magid, The new ‘normal’? Far-right, anti-LGBT candidate set to enter Knesset, www.timesofisrael.com (באנגלית אמריקאית) "Anti-LGBTQ Party to Run With Far-right Religious Zionism After Netanyahu Pressure". Haaretz (באנגלית). נבדק ב-2022-10-15. בנעם משווים: היטלר, נאצר, רפורמים והומואים • צפו:, באתר "סרוגים", 13 באוגוסט 2019 עמי חיים, חה"כ אבי מעוז: "נוסיף את הרבנות הראשית לשלוש הרשויות", באתר עכשיו 14, ‏2022-02-15 מיכאל האוזר טוב, נעם על התמיכה במינוי אוחנה: טעינו כשלא צפינו טקס רווי תעמולה כה מכאיבה ופוגענית, באתר הארץ, 4 בינואר 2023 שרון כידון, ישי שנרב, איתמר אייכנר, סימון "השמאלנים במשרד המשפטים" של מפלגת נעם: "מייצרים אווירה של רדיפה", באתר ynet, 27 בדצמבר 2022 ארז אשר, רק עם 'נעם' יהיה תיקון אמיתי, באתר ערוץ 7, 6 בספטמבר 2022 ארז אשר, בשביל מה צריך את מפלגת נעם?, באתר ערוץ 7, 20 בפברואר 2022 יאיר כלפה, ההצעה של 'נעם' שתביא סוף לנשות הכותל, באתר "חדרי חרדים", 16 בנובמבר 2022 Tal Polon, Watch: New Religious Zionist party's first campaign video, Israel National News, ‏2019-07-14 (באנגלית) אריק בנדר, ‏מפלגת נעם יוצאת לדרך: "זהותנו כמדינה נורמלית נמצאת בסכנה", באתר מעריב אונליין, 16 ביולי 2019 עטרה גרמן, ‏אלימות ודברי הסתה; יוטיוב הסירו בפעם השנייה סרטון של מפלגת נעם, באתר "סרוגים", 16 ביולי 2019 ערוץ 7, סרטון הנאצה החדש של מפלגת נעם, באתר ערוץ 7, ‏2019-08-13 דוד זולדן, מפלגת נועם פותחת את קמפיין הבחירות בסרטון פרובוקטיבי, באתר אייס, 2 באוגוסט 2022 נדב איל, המסמכים חושפים: האנשים שמפלגת נעם מסמנת, באתר ynet, 23 בדצמבר 2022 נדב איל, הרשימות השחורות של מפלגת נעם, באתר ynet, 22 בדצמבר 2022 סיון חילאי, לפיד על הפרסום ב-ynet: "גזען שמחזיק רשימות שחורות של להט"בים יהיה אחראי על חינוך ילדינו", באתר ynet, 22 בדצמבר 2022 טובה צימוקי, רשימה נוספת של מפלגת נעם: ה"שמאלנים" במשרד המשפטים, באתר ynet, 27 בדצמבר 2022 רתם איזק, איפה הייתם כשסימנו להט"ב, שמאלנים ופמיניסטיות, באתר ynet, 28 בדצמבר 2022 טובה צימוקי, רשימה נוספת של מפלגת נעם: ה"שמאלנים" במשרד המשפטים, באתר ynet, 27 בדצמבר 2022 הדר גיל-עד, סערת סימון הלהט"ב בתקשורת: דרישה לחקירה פלילית נגד מפלגת נעם, באתר ynet, 27 בדצמבר 2022 אברהם בלוך, ‏פנייה ליועמ"שית: לפתוח בחקירה נגד מפלגת נעם, באתר "סרוגים", 27 בדצמבר 2022 אוריאל בארי, ‏סער: "סימון פרסונלי של משרתי ציבור – מביש ומסוכן", באתר "סרוגים", 27 בדצמבר 2022